Jissoktaw il-protesti f'Minneapolis fl-Istati Uniti, hekk kif il-pulizija sparaw u qatlu raġel ieħor ta' karnaġġjon skur. Il-vittma huwa Dante Wright ta' 20 sena. Mijiet ta' persuni nġabru matul il-jum tal-Ħadd, bid-dimostranti aġġixxew għal dak li kien għadu kif seħħ. Il-pulizija kienet kostretta tuża l-gass tad-dmugħ biex tikkontrolla l-miġemgħa li anke użat vjolenza kontra l-uffiċjali. Intant, fi stqarrija l-pulizija qalet illi malli l-uffiċjali waqqfu lir-raġel minħabba kontravenzjoni tat-traffiku skoprew li kellu mandat ta' arrest. Meta pprovaw jarrestawh, Wright daħal fil-karozza tiegħu u saq biex jipprova jaħrab.